Alus oli Trafalgarin taistelussa vuonna 1805 kuninkaallisen laivaston tuulenpuoleisen linjan toisena aluksena päällikkönään Wiliam Hargood. Alus kohtasi taistelun kuluessa "Achillen", "Aiglen", "Neptunen", "Fougueux'n", "Santa Anan", "Monarcan" ja "San Juan Nepomucenon". Pian taistelun alettua alus menetti ainoana brittiläisenä aluksena mastonsa, ja se oli siten liikuntakyvytön ja lähes taistelukyvytön purjeiden peittäessä tykkimiesten näkyvyyden. Alus menetti 33 miestä kaatuneina ja 93 haavoittuneina. Fregatti "HMS Naiad" hinasi aluksen taistelun jälkeen Gibraltarille.